Belgické euromince

**Belgické euromince** sú euromince s belgickým národným motívom. Na národnej strane belgických euromincí sa objavuje jeden spoločný motív pochádzajúci zo starej meny, z belgického franku. Na minciach je portrét kráľa Alberta II. a jeho kráľovský monogram „A“, ktorý je umiestený pod korunou. Motív obopína 12 hviezd symbolizujúcich Európsku úniu. Súčasťou motívu je rok vydania mince. Tento motív vybrala porota zložená z belgických politikov, umelcov a odborníkov na numizmatiku. Belgické euromince navrhol Ján Alfons Keustermans, riaditeľ mestskej akadémie výtvarných umení v meste Turnhout.

Od roku 2008 sa vzhľad mincí trocha zmenil. Najvýraznejšia zmena je zmenená portrétu belgického kráľa. Pribudol na pravej strane nápis BE (skratka pre názov štátu Belgicka), rok vydania sa presunul z vonkajšieho medzikružia pod portrét belgického kráľa, vedľa roku vydania je symbol mincovne a znak mincmajstra. Kráľovský monogram sa presunul z medzikružia do vnútornej časti mince.

Následne od roku 2009 po návrhu Európskej komisie sa začali raziť mince s pôvodným portrétom z roku 2002. Podľa smernice by sa vzhľad rovnakého vládcu nemal meniť častejšie ako raz za 15 rokov. Ostatné zmeny z roku 2008 ostali nezmenené.

V roku 2013 oznámil Belgický kráľ Albert II. národu, že abdikuje. Z tohto dôvodu sa v roku 2014 bude meniť vzhľad belgických euromincí, na ktorých bude portrét najstaršieho syna Alberta II. – Filip Belgický.

Belgicko sa krátko na to ako vydalo novú sadu euromincí s novým panovníkom rozhodlo, že od roku 2015 už nebude vydávať do obehu 1 a 2 centové mince. Mince budú vydávané len do zberateľských setov. Ceny v obchodoch budú matematicky zaokrúhľované na najbližšiu hodnotu s presnosťou 5 centov.

Od 1. januára je Belgická kráľovská mincovňa oficiálne zatvorená. Mince pre Belgické kráľovstvo razila od roku 1832 a posledné boli dokončené v novembri 2017. Dôvodom bol prudký pokles dopytu po nové mince. Kým v roku 2001 razili 770 miliónov mincí, v roku 2015 len 65 miliónov. Ročné ušetrenie nákladov je vo výške 2,1 milióna euro . Distribúciu mincí bude mať na starosti Belgická národná banka . Kde budú razené nové Belgické mince, zatiaľ nie je známe. Najpravdepodobnejším kandidátom je Holandská kráľovská mincovňa. 

## Vzhľad prvých belgických euromincí

## Vzhľad druhých belgických euromincí

## Emisný náklad obehových euromincí

## Dvojeurové pamätné mince
* 2005 – Belgicko-luxemburská ekonomická únia
* 2006 – Renovácia Atómia v Bruseli
* 2007 – 50 rokov od podpísania Rímskych zmlúv
* 2008 – 60 rokov od podpísania Všeobecnej deklarácie ľudských práv
* 2009 – 10. výročie hospodárskej a menovej únie
* 2009 – 200. výročie narodenia Louisa Brailla
* 2010 – Predsedníctvo Belgicka Rade EÚ
* 2011 – Storočnica Medzinárodného dňa žien 
* 2012 – Desať rokov eurových bankoviek a mincí
* 2012 – 75. výročie medzinárodnej hudobnej súťaže kráľovnej Elisabeth
* 2013 – 100 rokov od založenia Meteorologického inštitútu
* 2014 – 100. výročie od začiatku I. svetovej vojny
* 2014 – 150. výročie založenia Červeného kríža v Belgicku
* 2015 – Rok 2015 – Európsky rok rozvoja
* 2015 – 30. výročie vzniku vlajky Európskej únie
* 2016 – Olympijské hry
* 2016 – Medzinárodný deň nezvestných detí
* 2017 – 200. výročie založenia univerzity v Liege
* 2017 – 200. výročie založenia univerzity v Gente
* 2018 – 50. výročie udalostí z mája 1968 v Belgicku
* 2018 – 50. výročie vypustenia satelitu ESRO-2B
* 2019 – 450 rokov od úmrtia Pietra Brueghela 
* 2019 – 25. výročie Európskeho menového inštitútu (EMI) 
* 2020 – Medzinárodný rok zdravia rastlín 2020 (IYPH 2020)
* 2020 – Jan van Eyck
* 2021 – 100. výročie vzniku Belgicko-luxemburskej hospodárskej únie 
* 2021 – 500. výročie vydania vyhlášky pre druhú periódu vydávania minci za vlády Karola V.
* 2022 – Pocta zdravotnej starostlivosti počas pandémie Covid

Detaily sa nachádzajú v príslušnej sekcii.

## Identifikačné značky

## Zberateľské neobehové mince
### 2,5-eurové pamätné mince
Typ A: Proof; Materiál: mosadz; Priemer mince: 25,5 mm; Hmotnosť: 11 g

Typ B: BU; Materiál: mosadz; Priemer mince: 25,65 mm; Hmotnosť: 10,5 g

### 5-eurové pamätné mince
Typ A: Proof, BU; Materiál: Striebro 92,5 %; Priemer mince: 30 mm; Hmotnosť: 14,6 g

Typ B: Materiál: Copper-nickel; Priemer mince: 30 mm; Hmotnosť: 12,05 g

Typ C: Materiál: Copper-nickel; Priemer mince: 30 mm; Hmotnosť: 9,4 g

### 10-eurové pamätné mince
Typ A: Materiál: Striebro 92,5 %; Priemer mince: 37 mm; Hmotnosť: 23 g

Typ B: Materiál: Striebro 92,5 %; Priemer mince: 33 mm; Hmotnosť: 18,75 g

### 12,5-eurové pamätné mince
Materiál: zlato 99,9 %; Priemer mince: 13,92 mm; Hmotnosť: 1,25 g

### 20-eurové pamätné mince
Typ A: Proof, Materiál: Striebro 92,5 %; Priemer mince: 37 mm; Hmotnosť: 22,85 g

Typ B: Proof, Materiál: Striebro 90 %; Priemer mince: 37 mm; Hmotnosť: 22,85 g

### 25-eurové pamätné mince
Materiál: zlato 99,9 %; Priemer mince: 18 mm; Hmotnosť: 3,11 g

### 50-eurové pamätné mince
Materiál: zlato 99,9 %; Priemer mince: 21 mm; Hmotnosť: 6,22 g

### 100-eurové pamätné mince
Materiál: zlato 99,9 %; Priemer mince: 29 mm; Hmotnosť: 15,55 g

## Referencie


Euromince
Kategória:Euromince podľa krajín